**Beszámoló**

**Törteli Roma Nemzetiségi Önkormányzat**

**2018. december 01. – 2019. szeptember 30.**

A Roma Nemzetiségi Önkormányzat Törtel Község Önkormányzatával megkötött együttműködési megállapodásban leírtak alapján működik, melyet Törtel Község Önkormányzatának Képviselő-testülete hagy jóvá.

A Roma nemzetiségi Önkormányzat előre betervezett munkaterv alapján végzi munkáját.

A vezetőség tagjai: **Völgyi Rudolf György** elnök  
 **Határ László** elnökhelyettes

Munkánkat a törteli roma nemzetiségű családok fejlődésére, segítésére összpontosítjuk. Próbálunk segíteni a felzárkózásban azoknál a családoknál, ahol a gyerekek fejlődéséhez segítségre van szükség. Szoros kapcsolatot tartunk Törtel Község Önkormányzatával, a Családsegítő Szolgálattal, a Törteli Szent István Király Általános Iskola vezetőivel, A Törteli Tulipán Óvoda vezetőségével és a Déryné Művelődési Központ és Könyvtár dolgozóival. Programjainkat a községi rendezvényekhez igazítjuk és részt veszünk minden községi rendezvényen illetve ünnepségen.  
  
A nemzetiségi önkormányzat 2019. évre tervezett bevételei és kiadásai:

Bevételek: Módosítva:  
Támogatások, kiegészítés, egyéb átvett pénzeszközök: 1.040.000 Ft 1.267.664 Ft  
2018. évi költségvetési maradvány igénybevétele: 215.547 Ft 215.547 Ft  
**Összesen: 1.255.547 Ft 1.483.211 Ft**

Kiadások:  
Személyi juttatások: 312.000 Ft 312.000 Ft  
Munkaadókat terhelő jár. és szoc. hozzájárulási adó: 54.756 Ft 88.576 Ft  
Dologi kiadások: 888.791 Ft 1.082.635 Ft  
**Összesen: 1.255.547 Ft 1.483.211 Ft**

A működéshez kapott támogatást próbáljuk észszerűen és gazdaságosan felhasználni, de sajnos sok rászoruló család van, akiknek próbálunk örömet, élményeket szerezni rendezvényeinkkel, amik elég sok kiadással járnak.

**Programok, rendezvények:**

**2018. december:**A 2018-as évben is részt vetünk a Törtel Község Önkormányzata által szervezett „Szeretetebéd” rendezvényen, ahol 40 adag étel főzésével járultunk hozzá a programhoz, melyet a rászoruló roma családoknak osztottunk szét.

Roma Mikulás Ünnepséget rendeztünk, amely rendezvény során roma gyerekeknek mikulás csomagokat osztottunk ki.

Szintén december hónapban az előző évekhez hasonlóan megállapodási szerződést kötöttünk a Törteli Tulipán Óvodával, a Törteli Szent István Király Általános Iskolával, a Déryné Művelődési Központ és Könyvtárral illetve a Törteli Községi Sportkörrel. Az oktatási intézmények vezetőivel megbeszéltük az egész éves együttműködést, miben és hogyan tudjuk segíteni az adott intézménybe járó roma fiatalok fejlődését, tanulmányait.

**2019. február**  
2019. február hónapban felülvizsgáltuk a Törtel Községi Önkormányzattal 2016.02.01-én létrejött együttműködési megállapodást, majd jóváhagytuk annak módosítását.

**2019. március**Részt vettünk a március 15-i községi ünnepségen, ahol koszorút helyeztünk el az 1848-49-es forradalom és szabadságharc emléktáblájánál.



**2019. május**Május 1-én részt vettünk a Törtel Község Önkormányzata által szervezett majálison. A rendezvényre több roma lakos kilátogatott, ahol részt vettek az egész napos rendezvényen illetve sportversenyeken is megmérettethették magukat, amelyeken szép eredményeket értek el. A rendezvényhez ebéd főzésével járultunk hozzá, amit roma családoknak osztottunk szét.

**2019. június**Június 1-én a IX. Kákási Bográcskirály Főzőversenyen vettünk részt , ahol a zsűri tagjai különdíjban részesítették a főztünket. Az elkészült ételt rászoruló roma családoknak osztottuk szét.



**2019. augusztus**Augusztus 20-án az új kenyér ünnepén részt vettünk a községi ünnepségen, koszorút helyeztünk el az István király emlékműnél.



Roma gyerekek számára óvodai és iskolai felszerelést vásároltunk, amivel támogatni szerettük volna a képzésüket, megkönnyíteni a tanulásukat.

  
Az elmúlt évekhez hűen beneveztünk a Törtel Község Önkormányzata által szervezett V. Juhászfesztivál főzőversenyére, ahol az eredményhirdetés után az ebédet szétosztottuk a rászoruló roma családok között.